Banca Europeană de Investiții îi invită pe masteranzii Universității din București să se înscrie la primul modul de training, organizat de BEI-IDC

Banca Europeană de Investiții (BEI) și Centrul pentru Studii și Dezvoltare și Cooperare Internațională (IDC) al Facultății de Științe Politice îi invită pe masteranzii Universității din București să participe la un modul de training pilot dedicat înțelegerii modului în care BEI funcționează și poate contribui la dezvoltarea economică și socială, ca instituție a Uniunii Europene.
Calendar
Marți 08/03: The EIB Group
Miercuri 16/03: The EIB Project Cycle and activity in Romania
Miercuri 23/03: The EIB Summer School: A path towards potential employment
Miercuri 30/03: The European Investment Fund: Presentation and activity in Romania 
Miercuri 06/04: EIB - the EU Climate Bank
Toate întâlnirile se vor desfășura online începând cu 18:00 (1.5-2 h).
[bookmark: _GoBack]Limba de lucru este engleza și toate prelegerile sunt asigurate de personal și traineri ai BEI (Fulceri Bruni Roccia, Lara Tassan Zanin, Myriam Hadnes, Nick Marchesi. Călin Jurma și Camelia Dragoi).
Participarea este gratuită și deschisă tuturor masteranzilor Universității din București, indiferent de domeniul de studiu.
Modulul are 3 credite ECTS ca parte a curriculumului din cadrul Masteratului în Afaceri Publice Internaționale (în engleză) al Facultății de Științe Politice, dar toți masteranzii universității pot obține creditele prin intermediul sistemului de credite transferabile.
Totodată, modulul lansează competiția pentru școala de vară internațională a BEI, dedicată masteranzilor, în cadrul Universității din București (Luxemburg, 28 iunie-9iulie 2022). Aceasta reprezintă o bună ocazie pentru recrutarea potențială pentru internship-uri și joburi viitoare în cadrul instituțiilor UE, inclusiv BEI.
Pentru a vă înregistra, vă rugăm să completați următorul formular.
Pentru detalii suplimentare, vă rugăm să vă adresați coordonatorului modulului, conf. univ. dr. Luciana Alexandra Ghica (luciana.ghica@unibuc.ro).

